Barak Obama qizlari uchun Messi bilan uchrashuv tashkil qila olmayotganidan nolidi

AQSh prezidenti Barak Obamaning qizlari “Barselona” va Argentina terma jamoasi futbolchisi Lionel Messi bilan tanishishni orzu qiladi. “Chempionat.com”ning yozishicha, bu haqda Oq uy rahbarining o‘zi Argentinaga qilgan rasmiy tashrifi chog‘ida aytib o‘tgan.

“Qizlarim Rim papasi bilan tanishgan, endi esa ular Messi bilan tanishish istagida. Lekin men buni hozirgacha tashkil qilib bera olmadim”, — deya Obamaning so‘zlaridan iqtibos keltirmoqda Marca nashri.
Lionel Messi 2015/2016-yilgi mavsum hisobidan Ispaniya chempionatida 25 ta o‘yin o‘tkazib, 22 ta gol urdi, 10 ta golli uzatmani amalga oshirdi.